laion/Wikipedia-Exotic huggingface dataset:
גלידת תל חנן

גלידת תל חנן היא רשת גלידריות ישראלית. ראשיתה בגלידריה שנוסדה בשנת 1961 בשכונת תל חנן בעיר נשר (אז מועצה מקומית קטנה) על הכביש הראשי שהוביל מחיפה לעמק יזרעאל (כיום נקרא דרך השלום בתל חנן). הגלידריה נוסדה בבית ערבי, שנשאר מבתי הכפר הערבי בלאד א-שייח' במרכז השכונה. בשנות ה-90 של המאה ה-20 נהרס המבנה, והגלידריה עברה למבנה לא רחוק משם, בדרך בר יהודה (כביש 752) מול המרכז המסחרי של שכונת תל חנן. בשנת 1961 נפתחה ביישוב על הכביש הראשי חנות לממכר גלידה בשם "גלידת תל חנן" גלידה אמריקאית רכה בטעם וניל ובתוספת קצפת וסירופים בטעמים מגוונים. החנות נפתחה במקום בו שכן לפני כן "קפה מסעדה רובין" בקונספט אמריקאי, וכללה דלפק גדול עם כיסאות בר לישיבה ליד הדלפק. גלידת תל חנן היוותה מקום בילוי מרכזי לתושבי היישוב והיישובים בסביבה. המבנה המקורי שבו נפתחה חנות הגלידה היה מבנה בית אבן ערבי אשר נהרס עם השנים. החנות קיימת עד היום בשכונה במבנה תעשייתי על הכביש הפנימי, וכן מחזיקה הגלידריה ארבעה סניפים נוספים ברחבי הארץ. בשנות ה-60 של המאה ה-20 נפתח מול גלידת תל חנן גלידריה מתחרה בשם "גלידת קולורודו" באותו קונספט. הגלידריה נפתחה בבית ערבי ושכנה מול גלידת תל חנן בצידו הדרומי של הכביש הראשי. חנות זו נסגרה במהלך השנים. לרשת מספר חנויות וחנויות לשעבר. החנות הראשית שוכנת בדרך בר יהודה 103 בעיר נשר. סניף אור עקיבא-בנימינה, סניף דלית אל-כרמל. נוסף על כך היו סניפים שנסגרו במשך השנים: סניף שנסגר ליד צומת קריית אתא בשדרות ההסתדרות 265, חיפה; סניף שנסגר בטיילת בת גלים; מכונת מכירת גלידה בתחנה המרכזית באילת, סניף בגבעת אולגה בתחנת דלק על כביש 2. מדיה וקבצים בנושא גלידת תל חנן בוויקישיתוף גלידת תל חנן בפייסבוק גלידת תל חנן באתר ארכיון היסטורי של נשר, תמונות וקטעי עיתונות מסע אחר- הגלידות הכי טעימות בדרך לטיול על גלידה תל חנן, גבעת אולגה. יעל גרטי ואיוי לרר, הכי טובה ומשובחה: גלידה מדרום ועד צפון, באתר ynet, 22 ביוני 2007 על גלידה תל חנן באתר נוסטלגיה אונליין גלידה תל חנן באתר easy יעל גרטי ואיוי לרר, הכי טובה ומשובחה: גלידה מדרום ועד צפון, באתר ynet, 22 ביוני 2007
ריימונד לי

ריימונד לי (באנגלית: Raymond Lee; נולד ב-5 בפברואר 1987) הוא שחקן תיאטרון, קולנוע וטלוויזיה אמריקאי הידוע בעיקר בזכות תפקידיו כארלן לי בסדרת הקומדיה "מוצרט בג'ונגל" ודוק באייר-בוטרייט בסדרה "כאן ועכשיו". לי נולד בעיר ניו יורק ועבר ללוס אנג'לס בגיל צעיר. במקור הוא רצה ללמוד קינסיולוגיה, אך שינה ללימודי משחק באוניברסיטת המדינה של קליפורניה בלונג ביץ'. הוא גם הקים את להקת התיאטרון "ארבעת הליצנים". תפקידו העיקרי הראשון היה בסדרת הרשת "Ktown Cowboys" שם הופיע מול לני ג'ון. הוא הופיע בתפקידים קטנים בסדרות טלוויזיה כמו "סקנדל", "משפחה מודרנית" ו"פילדלפיה זורחת". בשנת 2016 הוא כיכב במחזה של קווי נגוין "Vietgone" במועדון התיאטרון במנהטן. הוא זכה בפרס עולם התיאטרון באוף ברודוויי על הופעת הבכורה שלו כקוואנג נגווין, פליט וייטנאמי שמהגר לארצות הברית. בשנת 2022 יצא הסרט "העיר האבודה", בו גילם את השוטר גומז. "Top of Fringe Award" לשנת 2011, פרס הבכורה העולמי הטוב ביותר ופרס התיאטרון הגופני הטוב ביותר בפסטיבל פרינג' בהוליווד פרס עולם התיאטרון לשנת 2017 ל-Vietgone ריימונד לי, במסד הנתונים הקולנועיים IMDb (באנגלית) ריימונד לי, באתר Rotten Tomatoes (באנגלית) Chow, Kate (14 באוקטובר 2016). "'Vietgone': A Sex Comedy About Mom, Dad And Refugee Camps". NPR. {{cite news}}: (עזרה) Hong, Sharon (Fall 2017). "A Lesson in Acting". Beach Magazine. "2016-2017 Theatre World Award Recipients". Theatre World Awards. נבדק ב-9 בינואר 2017. {{cite web}}: (עזרה)
פולקסווגן קונספט A

פולקסווגן קונספט A (בגרמנית: VW Concept A, באנגלית: Volkswagen Concept A) היא מכונית קונספט, בתצורת SUV קופה מתוצרת קונצרן הרכב הגרמני פולקסווגן שיוצרה בשנת 2006 בגרמניה. דגם הקרוסאובר קומפקט בסגנון "Compact sport utility vehicle" (אנ') "פולקסווגן טיגואן" (אנ') היה הדגם הראשון של פולקסווגן בסגנון "Concept A" שהושק בשנת 2007. דגם הקונספט "פולקסווגן קונספט A" הוצג לראשונה בתערוכת הרכב הבינלאומית בז'נבה (אנ') במרץ 2006. מנוע קדמי, מגדש טורבו כפול. סוג הנעה: הנעה כפולה 4x4 סימן מסחרי "4motion" (אנ'). 5 דלתות בסגנון SUV ספורט-קופה. 5 מושבים. פולקסווגן מדיה וקבצים בנושא פולקסווגן קונספט A בוויקישיתוף פולקסווגן קונספט A, סרטון באתר יוטיוב רכבי שטח קרוסאובר עם קו גג אחורי משופע עשויים להיות משווקים כ" SUV קופה קרוסאובר" או " SUV קופה" פולקסווגן קונספט A conceptcarz.com/vehicle/z11071/volkswagen-concept-a פרנקפורט 2007: פולקסווגן מייצרת את ה"טיגואן" שמחנכת את הבמה frankfurt-2007-volkswagens-production-tiguan-graces-the-stage פולקסווגן קונספט A בתערוכת הרכב בז'נבה 2006 motortrend.com/news/06geneva-vw-concept "פולקסווגן קונספט A" netcarshow.com/volkswagen/2006-concept_a פולקסווגן קונספט A automobilemag.com/news/2006-volkswagen-concept-a
פרדיננד מקסימיליאן ברוקוף

פרדיננד מקסימיליאן ברוקוף (בצ'כית: Ferdinand Maxmilián Brokoff;‏ 1688, אוסטי נד לבם – 1731, פראג) היה פסל צ'כי של תקופת הבארוק. פרדיננד מקסימיליאן ברוקוף בן למשפחה של פסלים. יצר פסלים בגשר קארל, ביניהם פסלי ברברה הקדושה, מרגרט מסקוטלנד, ואליזבת מתורינגיה בעבודה משותפת עם אביו: יאן ברוקוף ואחיו מיכל יאן יוסף ברוקוף. סביב שנת 1714 החל בעבודה עם יוהאן ברנהרד פישר פון ארלך ועבר לווינה, בו זמנית המשיך ליצור עבור פראג. בהמשך חיו התרכז בעיצוב פסלים כאשר הביצוע בפועל בוצע על ידי עוזרים, עד לפטירתו בפראג. פסל פרנסיס בורגיה הדוכס הרביעי של גנדיה בגשר קארל דמות יהודי מתוך פסל ויסנט פרר בגשר קארל פסלי יוחנן מתיא, פליקס מוואלואה וסנט איוואן, בגשר קארל פסל פרנסיסקו חאווייר בגשר קארל פסלי ברברה הקדושה, מרגרט מסקוטלנד, ואליזבת מתורינגיה בגשר קארל דמויות אטלס - אלמנט אדריכלי בארמון מֹורזין בפראג שלט אצולה בארמון מֹורזין בפראג מדיה וקבצים בנושא פרדיננד מקסימיליאן ברוקוף בוויקישיתוף
ליל האיגואנה (סרט)

ליל האיגואנה (באנגלית: The Night of the Iguana) הוא סרט דרמה אמריקאי משנת 1964, בבימויו של ג'ון יוסטון, עם ריצ'רד ברטון, אווה גרדנר, סו ליון, דברה קר וגרייסון הול בתפקידים הראשיים. התסריט מבוסס על המחזה ליל האיגואנה של טנסי ויליאמס משנת 1961. הכומר האפיסקופלי, לורנס שנון (ריצ'רד ברטון) מוחרם על ידי קהילתו לאחר שניהל יחסים עם מורה צעירה. הוא נואם בכנסייה ומטיח האשמות בפני האנשים שעוזבים את הכנסייה ומשאירים אותו לבד. הוא מוצא עבודה בתור מדריך טיולים. הוא מדריך קבוצה של מורות מבוגרות ובראשן מיס ג'ודית' פלווס (גרייסון הול) שמלווה ומשגיחה על אחייניתה שארלוט (סו ליון) שלא תתעסק עם שנון. הם מגיעים לעיר פוארטו ואיארטה. האוטובוס נעצר בגלל תקר בגלגל ושנון מנצל את ההזמנות לטבול בים. שארלוט מצליחה להגיע אליו ושניהם שוחים לקול צעקותיה של מיס פלווס שמאיימת על שנון שתתקשר לבוס שלו שיפטרו. הם ממשיכים בנסיעה אבל בחשש שהיא תתקשר לבוס הוא מביא את האוטובוס למלון על חוף הים אותו מנהלת ידידתו לשעבר מקסין פולק (אווה גרדנר) ומנתק את המפלג מהמנוע. לתיירות אין ברירה אלא לעלות למלון אבל שם יש לצערו טלפון ומיס פלווס מתקשרת לבוס שלו. מקסין מחבבת את שנון, היא מחזיקה במלון שני "נערי חוף" מקסיקנים שעוזרים לה בתחזוקה ומספקים את תאוותה המינית. למקום מגיעה ציירת בשם האנה ג'לקס (דברה קר) שמסיירת בעולם עם סבה הקשיש, נונו (סיריל דלבני) בן ה-97 שעובד על שירו האחרון. שנון עומד לפני התמוטטות עצבים בגלל שתייה מופרזת, הצקותיה של שרלוט ודודתה ופיטוריו. הוא מתאר את מצבו כמו מצב האיגואנה שצדו נערי החוף הקשורה לחבל. לאחר שהוא מתאושש הוא משחרר אותה. נונו מת לאחר שהקריא להאנה את שירו האחרון. התיירות עוזבות את המקום וכן האנה. שנון מחליט להישאר שם עם מקסין. פרס אוסקר לעיצוב התלבושות הטוב ביותר - דורותי ג'קינס מועמדות לפרס אוסקר לשחקנית המשנה הטובה ביותר - גרייסון הול מועמדות לפרס אוסקר לעיצוב ההפקה הטוב ביותר מועמדות לפרס אוסקר לצילום הטוב ביותר מועמדות לפרס באפט"א לשחקנית הזרה הטובה ביותר בתפקיד ראשי - אווה גרדנר מועמדות לפרס גלובוס הזהב לסרט הטוב ביותר - דרמה - ג'ון יוסטון מועמדות לפרס גלובוס הזהב לשחקנית הטובה ביותר - סרט דרמה - אווה גרדנר מועמדות לפרס גלובוס הזהב לשחקן המשנה הטוב ביותר - סרט קולנוע - סיריל דלבני מועמדות לפרס גלובוס הזהב לשחקנית המשנה הטובה ביותר - סרט קולנוע - גרייסון הול מועמדות לפרס גלובוס הזהב לבמאי הטוב ביותר - סרט קולנוע - גרייסון הול מדיה וקבצים בנושא ליל האיגואנה בוויקישיתוף "ליל האיגואנה", במסד הנתונים הקולנועיים IMDb (באנגלית) "ליל האיגואנה", באתר נטפליקס "ליל האיגואנה", באתר AllMovie (באנגלית) "ליל האיגואנה", באתר Rotten Tomatoes (באנגלית) "ליל האיגואנה", באתר Box Office Mojo (באנגלית) "ליל האיגואנה", במסד הנתונים הקולנועיים KinoPoisk (ברוסית) ליל האיגואנה, באתר אנציקלופדיה בריטניקה (באנגלית) קדימון לליל האיגואנה, באתר יוטיוב ליל האיגואנה, באתר TCM
ג

ג' (שם האות: גִּימֶל) היא האות השלישית באלפבית העברי. שמה, גימ"ל. בחלוקה המסורתית של בסיסי החיתוך נמנית האות ג' עם העיצורים החכיים: גיכ"ק. כמו כן, באופן מסורתי, הייתה הבחנה בין הגיית ג' דגושה לג' רפה. ההבחנה בין שתי ההגיות נעלמה בעברית חדשה, שבה נהגית הג' תמיד כדגושה, אך ישנן עדות אשר עדיין מקפידות על ההבחנה. ג' היא אחת משש האותיות בג"ד כפ"ת, המקבלות דגש קל בראש מילה ולאחר שווא נח. גּ' דגושה נהגית לרוב כעיצור וילוני, סותם, קולי (IPA: ‏[ɡ]). בהגייה התימנית (מלבד השרעבית) נהגית ג' דגושה כעיצור בתר-מכתשי, מחוכך שורק, קולי (IPA: ‏/ʤ/). במקור ג' רפה נהגתה כעיצור וילוני, חוכך, קולי (IPA: ‏[ɣ]), כמו האות הערבית ע'ין (غ) או בדומה להגייה גרונית של האות רי"ש בעברית החדשה. הגייה זו נשמרה במסורת ההגייה התימנית. בעברית החדשה רווח הכתיב ג' עם גרש (כמו במילה ג'ינג'י), כדי לציין עיצור בתר-מכתשי, מחוכך שורק, קולי (IPA: ‏/ʤ/). עיצור זה נהגה כ-j אנגלית או כג'ים (ج) ערבית, והוא רווח בעברית במיוחד במילים שאולות. בכתיב ישן נהוג לכתוב עיצור זה לעיתים כדְּזְ׳ (כלומר, כד'+ז'+גרש) או כדְּזְשׁ (כפי שנהוג ביידיש). נהוג לקשר בין צורת האות ג' למילה "גמל", אך ישנה סברה אחרת כי מקור האות הוא דווקא בהירוגליף המצרי שציין "מקל לזריקה" (דומה לבומרנג), והשם "גימְל" מקורו במילה שמית לאותו חפץ, ורק בתקופה מאוחרת יותר נוצר הקישור ל-"גמל" בגלל הדמיון בצליל בין המילים. בקוד ASCII מיוצגת האות ג' בערך E2, ובקוד Unicode היא מיוצגת בערך 05D2. בקוד מורס מיוצגת האות ג' באמצעות הרצף (משמאל לימין): .-- (קו קו נקודה). הוא ייצוגה של האות ג' בכתב ברייל. באלפבית צלילי מיוצגת האות ג' באמצעות המילה "גימל". באיתות בדגלי סמפור ג' מיוצגת על ידי דגל אחד הפונה דרומה (כלפי מטה) ודגל שני הפונה צפון-מערבה. בגימטריה ערכה של האות ג' הוא 3, ובהתאם לכך יום ג' הוא יום שלישי וכיתה ג' היא הכיתה השלישית בבית הספר. כאשר האות ג' מופיעה בראש תאריך עברי, פירושה 3,000, למשל: שנת ג'תנ"א היא השנה ה-3451 בלוח העברי. שכיחות השימוש של האות ג' בעברית חדשה היא כ־1.26% מכלל אותיות האלפבית העברי. בקבלה מסמלת האות ג' גמילה ונתינה - הרגל הקטנה של האות ממשיכה את השפע. ג' הוא הקיצור של יחידת המידה גרם. במינוח הצבאי, "גימל" הוא אישור שנותן רופא לחייל להימנע מפעילות עקב מחלה ולנוח בביתו. גימל הוא גם שמה של להקת בנות פינית שהוקמה בשנת 2002, ובה שלוש זמרות. ج – האות ג'ים בערבית غ – האות ע'ין בערבית ﭺ – האות גים החיצונית לערבית הערך "ג", במיקרופדיה תלמודית, באתר ויקישיבה האזינו למלה גִּנַּת (ג' דגושה) בהקלטה של מגילת אסתר בהגייה תימנית. הכתב הפרוטו-סינאי ו- מקור צורת האותיות הפיניקיות באתר אומניגלוט.
דהמאן אל חראשי

דהמאן אל חראשי (או דחמאן אל חראשי; 7 ביולי 1926 – 31 באוגוסט 1980) היה מוזיקאי, פזמונאי, מלחין וזמר שעבי אלג'ירי. שירו "יא ראייח" הפך אותו למפורסם במדינות רבות, עם מספר גבוה מאוד של גרסאות כיסוי. הוא עבר לצרפת בשנת 1949 והתגורר בליל, לאחר מכן במרסיי, ואז לבסוף עבר לפריז, שם התפרסם כשהופיע בין היתר בבתי קפה אלג'יריים. נולד כעבדרחמן עמרני למשפחה משבט השאווי בכפר דג'לאל שבמחוז ח'נשלה. אביו שימש כמואזין במסגד באלג'יר הבירה. שיריו של אל חראשי הביאו נגיעה מודרנית לסגנון השעבי, ושילבו נושאים כמו התמודדות עם הגירה וכמיהה למולדת. כאמן שכתב יותר מ-500 שירים, אל חראשי היווה השראה לדור החדש של אמני מוזיקת ראיי, כולל רשיד טאהא. אל חראשי הלך לעולמו ב-31 באוגוסט 1980, בתאונת דרכים בכביש מהיר באלג'יר. דהמאן אל חראשי, באתר MusicBrainz (באנגלית) דהמאן אל חראשי, באתר Discogs (באנגלית) דהמאן אל חראשי, באתר Genius אתר המוקדש לדהמאן אל חראשי
רוני מעוז

רוני מעוז (נולד בשנת 1961) הוא אתלט עבר ישראלי. אלוף ישראל ואלוף המכביה (1989) בריצות ל-800 מטר ול-1500 מטר. שיאן ישראל הנוכחי בריצות ל-1000 מטר ולמייל ובעבר גם בריצת 1500 מטר. מעוז התאמן בהדרכתו של המאמן יחיעם סקיטל בקבוצת מכבי תל אביב. באליפות ישראל שנערכה בתחילת יולי 1979 זכה מעוז במדליית כסף בריצת 800 מטר בתוצאה של 1:54.4 דקות, אחרי עוז כץ מהפועל חיפה (1:53.5 דקות) ולפני נמיר קאשי מאס"א תל אביב (1:54.6 דקות). באליפות ישראל שנערכה בתחילת יולי 1981 הוא זכה במדליית כסף בריצת 1500 מטר בתוצאה של 3:47.88 דקות, אחרי צבי דאובר מהפועל אשדוד (3:46.89 דקות). באליפות ישראל שנערכה ביולי 1983 הוא זכה במדליית זהב בריצת 1500 מטר בשיא ישראלי חדש של 3:43.07 דקות, לפני אריה גמליאל (3:44.47 דקות), שיפור לשיא הוותיק בן ה-14 שנים של יובל וישניצר (3:43.3 דקות). שיא זה החזיק מעמד כ-5 שנים ונשבר על ידי דב קרמר (3:42.97 דקות). בתחרות שנערכה במנדן, גרמניה ב-19 באוגוסט אותה שנה הוא קבע בריצת 1000 מטר שיא ישראלי חדש של 2:21.38 דקות. באליפות ישראל שנערכה בהדר יוסף בתחילת יולי 1984 זכה במדליית זהב בפעם השלישית ברציפות בריצת 1500 מטר בתוצאה של 3:46.45 דקות, לפני עמית נאמן (3:48.45 דקות) ושלמה אזולאי (3:48.50 דקות). כחודש לאחר מכן, בתחרות שנערכה בהכטל, בלגיה ב-14 באוגוסט 1984 קבע מעוז בריצת 800 מטר שיא אישי חדש של 1:50.00 דקות, התוצאה השנייה של אתלט ישראלי בכל הזמנים באותה העת. שבוע לאחר מכן, בתחרות שנערכה בהמבורג, גרמניה ב-20 באוגוסט הוא קבע בריצת מייל שיא ישראלי חדש של 4:03.40 דקות (הנוכחי, 2022). בתחרויות האתלטיקה של המכביה השתים עשרה שנערכו ביולי 1985 זכה מעוז במדליית ארד בריצת 1500 מטר בתוצאה של 3:46.34 דקות, אחרי ג'יימס אספיר מבריטניה (3:44.66 דקות) ועוז כץ (3:46.13 דקות). באליפות ישראל שנערכה בשנת 1989 זכה מעוז במדליית זהב בריצת 800 מטר בתוצאה של 1:53.59 דקות. בתחרויות האתלטיקה של המכביה השלוש עשרה שנערכו ביולי 1985 זכה מעוז בשתי מדליות זהב, בריצת 800 מטר בתוצאה של 1:54.05 דקות, לפני דניאל אסקונה מארצות הברית (1:54.39 דקות) ונתן כהן מבלגיה ובריצת 1500 מטר בתוצאה של 3:50.15 דקות, לפני דב קרמר (3:50.47 דקות) ודניאל אסקונה (3:50.74 דקות). באליפות ישראל שנערכה בשנת 1990 זכה מעוז במדליית זהב בריצת 1500 מטר בתוצאה של 3:57.08 דקות. ריצת 800 מטר: 1:50.00 דקות (1984) ריצת 1000 מטר: 2:21.38 דקות (1983), שיא ישראל ריצת 1500 מטר: 3:43.07 דקות (1983), שיא ישראל בעבר ריצת מייל: 4:03.40 דקות (1984), שיא ישראל אלופי ואלופות ישראל באתלטיקה באתר gbrathletics (באנגלית) יעקב פתאל, רוטשילד ניצח גם ב-5000 מ', דבר, 8 ביולי 1979 יעקב פתאל, 2 שיאים לאומיים באליפות האתלטיקה בהדר יוסף: הרמט ניתר לגובה 2.16 מ', קריצשטיין 400 מ' משוכות ב-52.6 ש', דבר, 5 ביולי 1981 זיו פידרר, רוני מעוז שבר את השיא העתיק ב-1500 מ' 3:43.07 דקות, דבר, 18 ביולי 1983 אלכס פרלסמן, דלית בונין חלפה מעל כל המשוכות, מעריב, 9 ביולי 1984
טופאי

טופאי (בטהיטית: Tūpai) הוא אטול הנמצא באיי החברה שבפולינזיה הצרפתית. האי נמצא 19 ק"מ מצפון לבורה בורה ומשתייכת לאיי ליוארד המערביים (צרפתית: Îles Sous-le-vent). לטופאי אין תושבי קבע מלבד מספר עובדים במטעי הקוקוס. ישנו שדה תעופה פרטי בטופאי שנחנך בשנת 2001 והשימוש בו מוגבל. אטול טופאי שייך מינהלית לקומונה של בורה בורה. מדיה וקבצים בנושא טופאי בוויקישיתוף מידע כללי
פטר קלנר

פטר קלנר (בצ'כית: Petr Kellner; ‏20 במאי 1964, צ'סקה ליפה (אנ') – 27 במרץ 2021, אלסקה) היה איש עסקים ומיליארדר צ'כי. בעת מותו בהתרסקות מסוק באלסקה, נחשב קלנר לאיש העשיר ביותר בצ'כיה, כמייסד ומחזיק הרוב המוחלט (98.93%) בבעלות קבוצת ההשקעות PPF (אנ'), שהעניקה לו (נכון לנובמבר 2020) שווי נקי של 19 מיליארד דולר. מדיה וקבצים בנושא פטר קלנר בוויקישיתוף קרן צוריאל- הררי, המיליארדר של רפי ברבר, באתר כלכליסט, 11 במרץ 2010 פטר קלנר, במסד הנתונים הקולנועיים IMDb (באנגלית) ערך זה הוא קצרמר בנושא צ'כיה ובנושא אישים. אתם מוזמנים לתרום לוויקיפדיה ולהרחיב אותו.
קיה סלטוס

קיה סלטוס (באנגלית: Kia Seltos) היא קרוסאובר בעלת חמישה מקומות, שמיוצרת על ידי קיה משנת 2019. היא הוצגה בהודו בשנת 2019, והגיעה לישראל בשנת 2020. בתחום ההנעה משווקת קיה את הסלטוס עם מנועי בנזין בנפחי 1.6 ליטר המספק 121 כ"ס, 1.4 ליטר טורבו המספק 140 כ"ס, 1.6 טורבו המספק 177 כ"ס, 2.0 ליטר המספק 149 כ"ס ומנוע דיזל בנפח 1.6 ליטר טורבו המספק 136 כ"ס. המנועים מוצעים עם תיבת הילוכים אוטומטית בעלת שישה הילוכים או תיבת הילוכים ידנית בעלת שישה הילוכים או תיבת הילוכים כפולת מצמדים בעלת שבעה הילוכים או תיבת הילוכים רציפה. ב-30 ביוני 2022 חשפה קיה את מתיחת הפנים לסלטוס. קיה עיצבה מחדש את חזיתו של הסלטוס כולל פגוש קדמי חדש, פנסים ראשיים חדשים, תאורת יום חדשה הממשיכה כעת אל הגריל הקדמי, שגם הוא עוצב מחדש. גם חלקו האחורי של הסלטוס עוצב מחדש לחלוטין עם דלת תא מטען בעיצוב חדש, יחידות תאורה חדשות הנמתחות לכל רוחבו של הרכב, פגוש אחורי חדש ועוד. עיצובים חדשים לחישוקי הגלגלים משלימים את העדכון המקיף לעיצוב החיצוני המציג כעת חזות מודרנית. בתא הנוסעים עיצבה קיה מחדש את כל חלקו העליון של הדשבורד וזאת בכדי להתקין את צמד המסכים הפנורמי המאפיין כיום את כל הדגמים העדכניים של קיה. בתחום ההנעה קיה תחשוף את יחידות ההנעה החדשות במשך חודש יולי. נתוני מכירות בישראל על פי נתוני קארזון: מבט קדמי מבט אחורי מבט לבפנים מבט למנוע מדיה וקבצים בנושא קיה סלטוס בוויקישיתוף אתר האינטרנט הרשמי של קיה סלטוס הלהיט הבא של קיה: קיה סלטוס נחשף, באתר קארטיוב, ‏20 ביוני 2019 קיה סלטוס 2020 בישראל - מחיר החל מ-133,900 שקל, באתר קארטיוב, ‏18 באוגוסט 2020 cartube, מתיחת פנים: 2023 קיה סלטוס החדש, באתר cartube קיה סלטוס, באתר קארזון
אוליבייה דאסו

אוליבייה דאסו (בצרפתית: Olivier Dassault; ‏1 ביוני 1951 – 7 במרץ 2021) היה מיליארדר ופוליטיקאי צרפתי שמרן, חבר האספה הלאומית. דאסו, בנם של ניקול רפאל והמיליארדר והפוליטיקאי השמרן, סרז' דאסו, ונכדו של תעשיין המטוסים היהודי-צרפתי מרסל דאסו, נהרג במרץ 2021 בהתרסקות מסוקו הפרטי במחוז קלבדוס שבחבל נורמנדי תחתית בצפון צרפת. מדיה וקבצים בנושא אוליבייה דאסו בוויקישיתוף אוליבייה דאסו, באתר "Find a Grave" (באנגלית) אוליבייה דאסו, ברשת החברתית אקס (טוויטר) סוכנויות הידיעות, צרפת: פוליטיקאי מיליארדר נהרג בהתרסקות מסוק, באתר ynet, 7 במרץ 2021 ערך זה הוא קצרמר בנושא צרפתים ובנושא פוליטיקאים. אתם מוזמנים לתרום לוויקיפדיה ולהרחיב אותו.
יחסי ארגנטינה–סרביה

יחסי ארגנטינה–סרביה הם יחסי החוץ בין סרביה לארגנטינה. היחסים הדיפלומטיים בין סרביה לארגנטינה התקיימו לפני מלחמת העולם השנייה וחודשו על ידי הרפובליקה הפדרלית הסוציאליסטית של יוגוסלביה בשנת 1946. בשנת 2008, לאחר שקוסובו הכריזה על עצמאותה, אמר שר החוץ הארגנטינאי חורחה טאיאנה "אם נכיר בקוסובו, שהכריזה על עצמאותה באופן חד צדדי, ללא הסכם עם סרביה, נקבע תקדים מסוכן שיאיים ברצינות על הסיכויים שלנו להסדר מדיני במקרה של איי פוקלנד". ארגנטינה לא תכיר גם משום שהיא "תומכת בעקרון השלמות הטריטוריאלית". בנוסף, הוא הדגיש כי החלטת האו"ם 1244 משנת 1999 קראה להסכמה הדדית של כל הצדדים לפתרון הסכסוך. הוא אמר כי הנשיאה כריסטינה פרננדס דה קירשנר לא תתן שום הצהרה רשמית בנושא, והדגישה כי לא תהיה הכרה בקוסובו. בנובמבר 2009 עצרה משטרת ארגנטינה 5 בלדרי סמים סרבים ותפסה 492 קילוגרם קוקאין בבואנוס איירס. ב-31 באוקטובר 2009 עצרה משטרת סרביה למעלה מ-500 בני אדם בפעולה הגדולה ביותר נגד סמים שנעשתה בסרביה. רבים מהסמים עברו בארגנטינה כמו גם במדינות דרום אמריקה ואירופה אחרות לפני שהוברחו לגבולות סרביה. ב-14 באפריל 2008 ביקר שר החוץ הסרבי ווק ג'רמיץ' בארגנטינה, והסכים עם שר החוץ של ארגנטינה חורחה טאיאנה, על סדרת צעדים משותפים במוסדות רב-צדדיים בינלאומיים הקשורים לגישה הדיפלומטית של סרביה כלפי קוסובו. ארגנטינה תתמוך ביוזמתה של סרביה במסגרת העצרת הכללית של האומות המאוחדות לשאול את חוות הדעת של בית הדין הבין-לאומי לצדק (ICJ) בנוגע לחוקיות ההכרה בעצמאותה החד-צדדית של קוסובו ותבהיר כי יוזמה זו נתמכת על ידי מדינות אמריקה הלטינית, המדינות הבלתי-מזדהות ומרקוסור. סרביה מחזיקה בארגנטינה שגרירות בבואנוס איירס. ארגנטינה מחזיקה בסרביה שגרירות בבלגרד. מדיה וקבצים בנושא יחסי ארגנטינה–סרביה בוויקישיתוף Argentina rules out recognition, B92 Por las Malvinas, el Gobierno decidió no reconocer a Kosovo, Clarin "Serbia: Drug busts will have 'little impact' on mafia". Adnkronos. 2009-11-27. "News - Crime & War crimes - Op Balkan Warrior suspect extradited". B92. 2010-01-18. נבדק ב-2010-07-10. Argentina strongly supports Serbia’s territorial integrity and sovereignty, Government of Serbia
תיאודור פרידל

תיאודור פרידל (בגרמנית: Theodor Friedl;‏ 1842, וינה – 1900, אוסטריה תחתית) היה פסל אוסטרי. פרידל למד באקדמיה לאמנויות יפות ווינה אצל אנטון דומיניק פרנקורן. בין עבודותיו הראשונות פסלים אדריכליים עבור הבורסה בווינה (1877) פרי שיתוף פעולה עם האדריכל הדני תאופיל הנסן. באותה שנה החל שיתוף פעולה ממושך עם האדריכלים פלנר והלמר ליצירת בנייני תיאטרון באירופה בסגנון ניאו קלאסי ווינאי: בסופיה, ברנו, ברלין ועוד. פרידל יצר עבור גמלון בית האופרה בפראג פסלים המתארים את המשורר לוקח את כלי הנגינה לירה מאורפיאוס המת אל פגסוס בעבור תהילת נצח. פרידל נקבר בבית הקברות המרכזי בווינה. מדיה וקבצים בנושא תיאודור פרידל בוויקישיתוף ביוגרפיה של תיאודור פרידל, באתר Österreichisches Biographisches Lexikon (בגרמנית)
יחסי סרביה–קנדה

יחסי סרביה–קנדה הם יחסי החוץ בין קנדה לבין סרביה. שתי המדינות כוננו יחסים דיפלומטיים בשנת 1922 עם פתיחת הקונסוליה הכללית במונטריאול. ישנם כ-150,000 אנשים ממוצא סרבי המתגוררים בקנדה. יחסי סרביה-קנדה החלו עם כינון היחסים הדיפלומטיים בשנת 1922, כאשר קנדה הכירה ביוגוסלביה לשעבר. עם התמוטטות יוגוסלביה ויצירתה של סרביה, הקשרים נמשכו באופן ישיר. לאורך השנים, היחסים בין שתי המדינות נשמרו ופותחו, תוך התמקדות בשיתופי פעולה דיפלומטיים וכלכליים. קיימים שיתופי פעולה כלכליים בין סרביה וקנדה, במיוחד בתחום המסחר, ההשקעות והטכנולוגיה. קנדה מייבאת מוצרים מהחקלאות, מכונות ותעשיות כבדות מסרביה, בעוד שסרביה מקבלת תמיכה טכנולוגית והשקעות מקנדיות בתחומים של אנרגיה ירוקה, תשתיות ופיתוח עירוני. כ-150,000 סרבים מתגוררים בקנדה, והם תורמים רבות לחברה הקנדית בתחומים שונים, כולל פוליטיקה, תרבות ועסקים. לקהילה זו יש השפעה חיובית על שימור ושיפור היחסים בין שתי המדינות, במיוחד בערים מרכזיות כמו טורונטו ומונטריאול. היחסים התרבותיים כוללים חילופי תרבות, פסטיבלים ואירועים שמדגישים את המורשת הסרבית בקנדה. פסטיבלים אלה כוללים מוזיקה, אוכל מסורתי, סרטים ומופעי אמנות. השגרירות הקנדית בסרביה תומכת באירועים אלו ותורמת לקידום הקשרים התרבותיים. כחלק מהקהילה הבינלאומית, שתי המדינות עובדות יחד בארגונים בינלאומיים כמו האומות המאוחדות. קנדה תומכת בתהליך האינטגרציה של סרביה לאיחוד האירופי, וממשיכה לפעול לקידום היציבות באזור הבלקן. קנדה מחזיקה בסרביה שגרירות בבלגרד. סרביה מחזיקה בקנדה שגרירות באוטווה, קונסוליה כללית בטורונטו ו-2 קונסוליות כבוד במונטריאול ובוונקובר. "Serbia and Montenegro/Canada Relations". mfa.gov.rs. אורכב מ-המקור ב-19 במאי 2011. {{cite web}}: (עזרה) Powell, John (2009). Encyclopedia of North American Immigration. Infobase Publishing. p. 267. ISBN 978-1-43811-012-7. ערך זה הוא קצרמר בנושא יחסי חוץ ובנושא סרביה. אתם מוזמנים לתרום לוויקיפדיה ולהרחיב אותו.
ג'יימס אספיר

ג'יימס אספיר (באנגלית: James Espir; נולד ב-17 באוקטובר 1958) הוא אתלט עבר יהודי-בריטי. אלוף המכביה (1981 ו-1985) ושיאן המכביה הנוכחי (2021) בריצות ל-1500 מטר ול-5000 מטר. אספיר נולד למשפחה יהודית, בנם של פטרישיה לבית סמוחה ומייקל לוסיין ארנסט אספיר (1926–2015), נוירולוג. סבא שלו מצד אימו, טדי סמוחה, זוכה מדליית ארד אולימפית בריצת שליחים 4x100 מטר באולימפיאדת אמסטרדם (1928). הוא התאמן בהדרכתו של הארי וילסון לצידו של סטיב אובט, אלוף אולימפי ושיאן העולם באותה העת. אספיר זכה באליפות בריטניה לנוער עד גיל 18 בשנת 1976 בריצת 3000 מטר. בשנת 1980 קבע אפסיר בריצת 1500 מטר שיא אישי חדש של 3:38.2 דקות בריצת 3000 מטר שיא אישי חדש נוסף של 7:51.92 דקות. בתחרויות האתלטיקה של המכביה האחת עשרה שנערכו ביולי 1981 זכה אספיר בשתי מדליות זהב, בריצת 1500 מטר בשיא מכביה חדש של 3:43.16 דקות, לפני יאיר קרני מישראל (3:45.05 דקות) ופול מרווין מארצות הברית (3:45.54 דקות) ובריצת 5000 מטר בשיא מכיבה נוסף של 13:53.49 דקות, לפני אריה גמליאל מישראל (13:56.83 דקות) ויאיר קרני (14:30.27 דקות). אספיר סבל מפציעה קשה בברכו ולא התחרה במשך 18 חודשים. 7 שבועות לפני תחרויות האתלטיקה של המכביה השתים עשרה שנערכו ביולי 1985 הוא חזר להתאמן וזכה במדליית זהב, בפעם השנייה ברציפות בריצת 1500 מטר בתוצאה של 3:44.66 דקות, לפני עוז כץ (3:46.13 דקות) ורוני מעוז (3:46.34 דקות), שניהם מישראל. ריצת 1500 מטר: 3:38.2 דקות (1980) ריצת מייל: 3:56.7 דקות (1981) ריצת 3000 מטר: 7:51.92 דקות (1980) ריצת 5000 מטר: 13:53.49 דקות (1981) ג'יימס אספיר, באתר התאחדות האתלטיקה הבין-לאומית יעקב פתאל, אלייקים הפתיע בריצת 400 מ' (48.64 שנ') וזכה במדלית זהב, דבר, 15 ביולי 1981 יעקב פתאל, מדליית זהב שלישית למאירי. מונשיין - "מלך האתלטים", דבר, 16 ביולי 1981 אלכס פרלסמן, "המלכה" עלתה על המסלול, מעריב, 23 ביולי 1985
יחסי ניו זילנד – סרביה

יחסי ניו זילנד–סרביה הם יחסי החוץ בין ניו זילנד וסרביה. במהלך מלחמת העולם השנייה לחמו כוחות ניו זילנדים לצד כוחות סרביים במהלך המערכה בבלקן נגד כוחות גרמניה הנאצית. יוגוסלביה כוננה יחסים דיפלומטיים עם ניו זילנד בשנת 1951, ואף החזיקה שגרירות בוולינגטון עד להתפרקותה בשנת 1991. לניו זילנד ולסרביה ארבע אמנוות דו-צדדיות בתוקף, כולל אמנת האומה המועדפת ביותר משנת 1960. במפקד 2006, למעלה מ-1,000 תושבי ניו זילנד טענו שהם ממוצא סרבי. הסחר בין שתי המדינות צנוע ביותר, והיה בהיקף של 2.3 מיליון דולר בשנת 2006, אך עלה משמעותית בשנת 2007 ל-805 מיליון אירו. ניו זילנד מיוצגת בסרביה באמצעות שגרירותה ברומא, איטליה. סרביה מיוצגת בניו זילנד באמצעות שגרירותה בקנברה, אוסטרליה, ובנוסף מחזיקה קונסוליה באוקלנד. אתר על יחסי מדינות